tomron87/hebrew-wikipedia-sentences-corpus huggingface dataset:
בסתר הוא שולח עורבים לרוב כדי להודיע על כיבוש ווינטרפל.
כשתיאון נפגע מאנשיו, לואין מנסה לעזור אך נפצע קשה מידי דאמגר.
פצוע הוא בורח מהעיר ושם מוצא את בראן, ריקון ואושה ממנה הוא מבקש המתת חסד.
בריאן מטארת'Brienne of Tarthגוונדלין כריסטי בריאן היא אבירה גבוהה וחזקה בעלת חוש כבוד חזק.
היא מחליטה להישבע אמונים לרנלי באראתיאון וכשהוא נרצח בידי צל עם פניו של סטאניס היא נשבעת לנקום בו.
היא בורחת עם קייטלין סטארק מהזירה, מאחר שהיא חשודה כרוצחת ובדרכם נשבעת אמונים לקייטלין.
קייטלין חוזרת איתה לווינטרפל ומטילה עליה להוליך את ג'יימי לאניסטר לביתו כדי שתשמור על בנותיה.
ואולם רוב כועס על כך ומוציא על שניהם חוזה, דבר הגורר את בני בולטון להתעלל קשה בשניהם.
כשג'יימי מאבד את ידו הוא מחפש את עזרתה ולאחר שיחה עמוקה איתה הוא משנה את עמדתו כלפיה ואף מציל אותה מבור דובים ומוליך אותה למעלה מלך.
כשהיא חוזרת הוא מכין לה שריון אבירה והיא צועדת איתו בחיפוש סאנסה ואריה.
בדרכה לווינטרפל עם פודריק היא מוצאת את סטאניס מובס והורגת אותו.
בהמשך היא מצילה את סאנסה ותיאון מציידים בולטונים.
ספטה מורדנהMordaneסוזן בראון הספטה של ווינטרפל העולה עם נד ובנותיו למעלה מלך.
היא מעט נוקשה ואומרת לאריה שהיא לא מתנהגת כמו ליידי וכן מנסה להרגיע את סאנסה לאחר שאביה הורג את הזאבה שלה.
היא מלווה את סאנסה וכשנד נכלא היא שולחת את סאנסה לחדרה ומבקשת שתהיה בשקט.
לאחר שג'ופרי מוציא להורג את נד הוא מציג את ראשו לעיני סאנסה ומראה לה שהרג גם את הספטה שלה, אף שלא היוותה איום עליו.
ויון פולVayon Pooleמת'יו סקורפילד ויון הוא ראש הסדרנים של ווינטרפל המגיע עם נד למעלה מלך כחלק מפמלייתו והוא אביה של ג'יין פול, חברתה של סאנסה.
כאשר נד קורא תיגר על ג'ופרי ונכלא על כך נשלחים חיילי לאניסטר לקרב, ובעוד הוא מנסה לארגן את אנשיו לתנועה מהירה הוא נדקר מחנית בבטנו למוות.
ג'יין פולJeyne Poole שחקנית לא מזוהה ג'יין היא בתו של ויון וחברתה הטובה ביותר של סאנסה.
בעוד בסדרה היא נראית רק בהופעה קצרה לצד סאנסה בארוחה בווינטרפל, היא מוצגת בספרים בפירוט כשהיא עולה עם אביה למעלה מלך ולצד סאנסה נכלאת כשהורי שניהם נהרגים.
לאחר מכן "אצבעון" חוטף את ג'יין ממעלה מלך ומצעיד אותה לווינטרפל לצורך חתונה עם ראמזי בולטון בשם הבדוי "אריה סטארק".
ואולם ראמזי אונס ומענה אותה קשות עד שהיא מנסה לברוח.
תיאון עוזר לה בכך ושניהם נתפסים בידי צבאו של סטאניס.
בסדרה סאנסה היא זו שמאולצת להתחתן עם ראמזי בולטון, ונאנסת על ידו.
ויימן מנדרליWyman Manderlyשון בלאוורס ויימן הוא ראש בית מנדרלי, אר בנו הגיע לחתונה האדומה ונרצח בה.
הוא חושש מפעולות תגמול אכזריות של הבולטונים ולכן לא מתייצב לקרב הממזרים אך מגיע לאחר מכן להכתרתו של ג'ון.
הוא מוכח על כך בידי ליאנה מורמונט ומתנצל ומכריז שג'ון הוא מלכו היחיד.
בספרים ויימן מנסה לנקום בבני פריי ומכין כנראה פשטידה בה ילדי פריי, מה שגורר מהומה שבה נפצע קשה אך מתרפא.
בסדרה אריה הכינה את הפשטידות לוולדר פריי.
קליי קרביןCley Cerwynטום וארי קליי הוא בנו של מדגר קרווין ההופך לראש הבית עם הריגתו האכזרית של אביו בידי ראמזי.
ראמזי עושה זאת מאחר שאביו "שכח" לשלם מיסים אך לאחר שראמזי פשט את עורו, בנו קליי שילם מיד את מיסיו.
למרות זאת הוא פחד לשלוח את אנשיו לקרב הממזרים ומוכח על כך בידי ליאנה מורמונט ומתנצל.
דאמגרDagmerראלף איינסן דאמגר הוא חייל של בית גרייג'וי המתלווה לתיאון במהלך כיבוש ווינטרפל מידי בית סטארק.
דאמגר הוא לוחם אכזרי המנסה ללמד את תיאון את דרכי איי הברזל והוא מעודד אותו להוציא את רודריק קאסל להורג וכן פוצע את מאסטר לווין קשה.
לאחר שרוב סטארק מכתר את בני גרייג'וי הוא ואנשיו מכים ומוסרים את תיאון לראמזי בולטון, אך שלא כמו הבטחתו של רוב, ראמזי מחליט לפשוט את עורם וכך מסתיימת הפלישה של בית גרייג'וי לצפון.
לוקLockeנואה טיילור לוק הוא לוחם מעולה הנחשב לטוב שבלוחמי בית בולטון אך הוא אדם אכזרי וסוציופת כמו ראמזי.
הוא שובה עם אנשיו את ליידי בריאן וג'יימי לאניסטר וכמעט אונס את בריאן אך ג'יימי מודיע לו שאביה העשיר ישלם עליה בתמורה להחזרתה.
הוא מבקש גם שישחרר אותו כשאביו יעזור לו.
ואולם התנהלותו של ג'יימי מרגיזה את לוק והוא כולא אותו, מאיים על חייו ואז כורת את כף ידו.
הוא גם מנסה לאנוס את בריאן וכשלא מצליח זורק אותה לבור דובים, אך ג'יימי מציל אותה ממנו.
הוא נשלח בידי רוז בולטון לחפש ולהרוג את בראן וריקון, אך בראן מנצל את כוחו של הודור כדי לשבור את צווארו ולהרוג אותו.
מירלנדהMyrandaשארלוט הופ מירלנדה היא חברתו הקנאית של ראמזי הקנאית על הבחורות שסביבו.
היא מומחית בירי בקשת וב"ציד" בחורות ביער, לפני שהן נטרפות לכלבי הציד שלו.
היא מקנאת בסאנסה ומנסה לעצור אותה מלברוח מווינטרפל, מוכנה לירות בה.
תיאון או "סרחן" אור אומץ והורג אותה ואז נמלט עם סאנסה מווינטרפל.
וולקןWolkanריצ'רד ריקרופט וולקן הוא המאטר החדש בווינטרפל לאחר מותו של לווין.
הוא מגיע עם הבולטונים לשקם את ווינטרפל ונראה שהוא חושש שיענו או יהרגו אותו, כך שהוא צופה בראמזי רוצח את אביו ואז נאלץ להוביל את וולדה ובנה אליו.
לאחר קרב הממזרים הוא משרת את בני סטארק.
תושבי דרגונסטון דאבוס סיוורת'Davos Seaworthליאם קנינגהם דאבוס המכונה גם "אביר הבצל" הוא היועץ מלכותי שהיה בעברו מבריח וימאי למען סטאניס.
הוא משמש כימינו של סטאניס הטוען לכתר, ומתנגד לדרכיה של מליסנדרה.
לאחר הקרב בבלאק ווטר הוא נפגע קשה וסטאניס מאוכזב ממנו ובעוד הוא מאיים על מליסנדרה, סטאניס מצווה לקחת אותו לצינוק.
ואולם בתו של סטאניס, שירין המתיידדת איתו מלמדת אותו קרוא וכתוב.
דאבוס נשלח על ידי סטאניס לנמל הלבן על מנת לשכנע את לורד מאנדרלי לתמוך בסטאניס.
לורד מאנדרלי מתנה את התמיכה שלו בסטאניס בכך שדאבוס יביא לו את ריקון סטארק, שמתחבא באי סקאגוס.
בסדרה סטאניס שולח אותו לפני המלחמה חזרה לטירת שחור כדי שלא יזדעזע משריפתה של שירין.
בעוד סטאניס וג'ון נהרגים ומליסנדרה חוזרת לטירה, סטאניס מעודד אותה להחזיר לחיים את ג'ון והוא מתמנה ליועצו.
מאתוס סיוורת'Matthos Seaworthקר לוגאן מאתוס הוא בנו של סטאניס הנחשב למאמין גדול ממנו באלים, מה שגורם להערכתה של מליסנדרה.
הוא משמש כשליחו הרשמי של סטאניס ובמכתיו סטאניס מדקדק איתו על כל פסיק ומונע ממנו לכתוב שקרים.
מאתוס עולה עם אביו לספינות בקרב בלאק ווטר אך בניגוד לאביו לא מזהה את נוזל אש הדרקון בזמן ונהרג בפיצוץ.
חוויאר בוטט מליסנדרה היא כוהנת של לורד האור המקריבה קורבנות אדם וטקסי עלוקות כדי לסייע לסטאניס הנחשב ל"נסיך שהובטח" לכבוש את שבע הממלכות ולגבור על ארבעת המלכים האחרים.
בציוויו של סטאניס היא מזמנת צל הורג את רנלי וממלאת צווים נוספים שלו, תוך מחלוקות קשות עם סר דאבוס והיא אף שוכבת עם סטאניס בעידודה של אשתו.
מליסנדרה משמשת ליועצתו של סטאניס במהלך מלחמת חמשת המלכים, אך לאחר שהקריבה את בתו וראתה שסליס התאבדה היא נבוכה ממעשיה ונוטשת אותו.
היא חוזרת לטירה, מחזירה לחיים את ג'ון אך מוגלת בידיו ובידי דאבוס על הקרבת שירין.
המלומד קראסןCressenאוליבר פורד דייוויס קראסן הוא המלומד של בית דרגונסטון והוא יוצא באופן גלוי נגד מליסנדרה ושיטותיה החדשות נגד עבודת האלילים.
הוא מתכנן להרעיל אותה בשיחת מועצה ומשקה אותה בכוס מורעלת שהיא מוזגת לכוסו חזרה ושותה.
ואולם כשהוא שותה מתברר לו שמליסנדרה בעלת כוחות מחסנים מרעלים בעוד הוא נופל ומת.
סאלדאהור סאאןSalladhor Saanלוסיאן מסמאטי סאלדאהור הוא פיראט וידידו של דאבוס הנהנה מחיי תענוגות.
דאבוס מבקש ממנו ספינות שישוטו להילחם מול ג'ופרי באראתיאון והוא נותן מספר ספינות אך לא נוכח בקרב.
בהמשך הוא מציל את דאבוס מאי נטוש ומזהיר אותו שלא יחזור לסטאניס מאחר שהוא "השתגע" לאחר הקרב.
תושבי קן הנשרים יון רויסYohn Royceרופרט ונסיטרט יון רויס הוא לורד חשוב בקן הנשרים והיה חברו של נד ושל ג'ון ארין אך הוא מסתייג מפיטר בייליש המגיע לבקעה ומקבל שליטה מלאה בה.
לאחר שליסה מושלכת למותה הוא וחברי מועצה נוספים חושדים בו אך סאנסה מזכה אותו מאשמה וליטלפינגר מאיים עליו שייזהר ממנו.
בהוראת ליטלפינגר הוא מכנס את צבא העמק למלחמה על בית בולטון במשך קרב הממזרים וכך תורם לניצחונם.
סר יוHughג'פרסון הול יו מהעמק היה הוסל של ג'ון ארין והוא קודם לדרגת אביר במהלך כהונתו של ג'ון ארין כימין המלך.
הוא נחשב בידי נד כאחראי להריגתו של ג'ון אך בהמשך התברר שסר גרגור קלגיין שהרג אותו בטורניר היאבקות, עשה זאת בשליחות הלאניסטרים ואשמתו נדחית.
מריליוןMarillionאמון אליוט מריליון הוא זמר נודד שיכור השר שירים לעגניים לשלטון.
לאחר שג'ופרי עולה לשלטון הוא נתפס שר על ממזרותו ובתגובה מובל למשפט במעלה מלך וג'ופרי שואל אם הוא בוחר לאבד את ידיו או את לשונו.
לאחר שהוא מבקש את הידיים בשביל להתפרנס ג'ופרי קורא לאילן פיין, הנחשב לאדם המתאים לתפקיד, לחתוך את לשונו.
הוא לא מופיע עוד בסדרה אך בספרים ליטלפינגר מעליל עליו שהוא דחף את ליסה דרך דלת הירח והוא נכלא על עלילה זו.
מורדMordקיארן ברמינגהאם מורד הוא סוהר אכזרי ושמנמן הכולא אנשים במבני "התאים הפתוחים".
הוא כולא את טיריון שמבקש ממנו למסור שהוא יתוודה על פשעיו ובתמורה ייקבל כסף מטיריון.
בתחילה מורד רואה שאין לו ארנק וצועק עליו אך כשטיריון מודיע שזה ישתלם לו הוא מעביר את ההודעה ולבסוף טיריון משליך לו ארנק עם כסף בתמורה.
סר ורדיס אגןVardis Egenברנדן מקורמק ורדיס הוא הקפטן השומר של קן הנשרים.
כאשר טיריון עומד למשפט ודורש דו-קרב מתנדבים רבים לייצג את העמק כנקמה על מות ג'ון ארין בידי הלאניסטרים אך הוא מבקש שייוצג בידי לוחם סביר.
כשברום מתנדב הוא נלחם נגדו אך ברום מנצח והורג אותו.
אנה ויינוודAnya Waynwoodפאולה דיוניסוטי אנה ויינווד היא חברת מועצה בקן הנשרים המכנסת את המועצה כדי לקבוע אם ליטלפינגר אשם ברצח ליסה ארין, אך סאנסה מנקה אותו מאשמה והיא מוותרת לו.
שאגהShaggaמארק לואיס ג'ונס שאגה הוא לוחם פראי המתקיף דרך קבע תושבים מסביב לעמק ומחפש מקור עושר לאנשיו.
הוא תופס את ברון וטיריון ומציע להרוג אותם אך טיריון מציע לו להגיע לביתו של אביו, שם ייקבל זהב בתמורה לשחרורו.
טיווין כועס על המטלה שבנו מזמן לו אך מחליט ששאגה ואנשיו יעזרו לו להילחם ברוב סטארק.
בקרב הם מנצחים אך מתברר שרוב תמרן אותם ולכד בינתיים את ג'יימי.
תושבי הנהרות וריבנהל פשטידהHot Pieבן הווקי בחור יתום שאריה וג'נדרי פוגשים המתמחה בהכנת עוגות מתוקות.
הוא שמנמן ופחדן ביותר מהאיומים שמטיל גרגור על מגוייסיו של יורן.
בעזרת ז'אקן ה'גאהר הוא נמלט עם אריה וג'נדרי ומחליט להתיישב להכין עוגות בפונדק העמק.
לומיLommyארוס ולהוס בחור יתום התחבר עם אריה והובל לצידה למשמר החומה, אך לאחר הריגתו של יורן מתחילה מהומה והוא נפצע ברגלו.
כשהחייל פוליבר שואל אם הוא יכול לקום הוא מודיע לו שייאלץ לסחוב אותו ופוליבר נראה שעוזר לו אך למעשה נועץ חרב בגרונו והורג אותו, לזעמה של אריה.
עם זאת היא מנצלת את הריגתו כדי לגונן על ג'נדרי.
פוליברPolliverאנדי קלגר פוליבר הוא חייל לאניסטר שתוקף את יורן ומגויסיו בדרכם למשמר החומה.
כשלומי נפצע הוא נראה עוזר לו אך דוקר אותו בצווארו למוות ולוקח את חרבה של אריה איתו.
בהמשך סנדור ואריה פוגשים בו לצד חיילים נוספים ובמלחמה ביניהם הוא מובס ואריה הורגת אותו כנקמה.
המדגדגThe Ticklerאנתוני מוריס המדגדג הוא אדם אכזרי, חייל של גרגור קלגיין המענה עם ידידו ויזל את המגויסים שנחקרים על מיקום ה"אחווה ללא באנרים".
מכיוון שאיש לא ראה אותם הם לא יכולים לפרט אך המדגדג וויזל הורגים את הנחקרים בידי חולדות הפורצות לבטנם.
כשטיווין מגיע החקירות פוסקות והמדגדג נהרג מחץ לצווארו מז'אקן האגר, לבקשת אריה.
ויזלWeaselפול קיילין ויזל הוא שותפו לעינויים של המדגדג והוא המענה את הנחקרים בחולדות לחוצות.
לא ידוע מה קרה לו לאחר שהמגוייסים שוחררו מכלאם.
אמורי לורץ'Amory Lorchפינטן מקיואן אמורי הוא חייל לאניסטר הנמצא בישיבות המועצה של טיווין והוא הוביל את הגדוד שעצר את יורן ואז הרג אותו.
בעוד טיווין זועם עליו שלא יודע לקרוא, מה שגרם לו לשלוח צו גיוס למשפחה שתומכת בבית סטארק, הוא יוצא מהישיבה אך הוא קולט שאריה נושאת מכתב ומנסה לתפוס אותה.
היא בורחת וקוראת לז'אקן להרוג אותו, רגע לפני שהוא מדווח לטיווין.
טיווין חושד שהמתקפה כוונה אליו ומוציא להורג חיילים רבים.
בריק דונדריוןBeric Dondarrionדייוויד מייקל סקוט
ריצ'רד דורמר בריק הוא לורד בלקהאבן וראש בית דונדריון.
הוא לוחם היכול להדליק את חרבו באש ובזכות חברו תורוס חזר מהמתים לפחות שש פעמים.
הוא הקים את ה"אחווה ללא דגלים" לצד שותפו תורוס כדי למנוע מאנשי לאניסטר לאמלל את חיי התושבים.
בשל כך נהרג מספר פעמים אך חזר כל פעם מחדש.
בספרים מתברר כי הוא העניק את כוחותיו לקייטלין סטארק והפך אותה ל"ליידי לב-אבן".
בסדרה מתברר כי לבסוף שותפו תורוס נהרג בקרב מול דוב קפוא לפני הקרב על ווינטרפל, במהלכו נפצע אנושות כדי לגונן על אריה ומת מפצעיו.
תורוס ממירThoros of Myrפול קיי תורוס הוא כוהן דת וחברו האישי של בריק המחיה אותו ברגע שהוא נרצח.
יחד הקימו את ה"אחווה ללא באנרים" כדי לנקום בבני לאניסטר הפוגעים באנשים פשוטים.
הוא מתעניין גם במליסנדרה ונותן לה את ג'נדרי בתמורה לכסף לאחווה.
הוא ובריק מגיעים מעבר לחומה, שם תורוס נפצע קשה מדוב קרח ומת בהמשך.
אנג'ויAnguyפיליפ מקגינלי אנג'וי הוא קשת מומחה המלווה את תורוס בדרכיו ועוזר לו לפגוע בשיירות אנשי לאניסטר.
כמו כן הוא תופס את אריה, פאי חם וג'נדרי אך כשאריה נמלטת הוא לא מוצא אותה, לאחר שסנדור תופס אותה.
נשכןBiterג'רארד ג'ורדן ביטר הוא עבריין החובר לרורחה ושניהם נכלאים ובדרך למשמר הלילה, אך כשתאם נפרץ הם בורחים ומצטרפים לצבא לאניסטר.
ביטר מתקיף את סנדור בנשיכה מאחוריו אך נהרג במהירות.
רורחהRorgeאנדי בקווית רורחה הוא עבריין החובר לביטר ושניהם נכלאים ובדרך למשמר הלילה, אך כשתאם נפרץ הם בורחים ומצטרפים לצבא לאניסטר.
בעוד ביטר נהרג מסנדור רורחה מגיע ומודיע שהוא מבוקש בידי המלכות, אף שג'ופרי מת כבר.
אריה מזהה שרורחה ברשימה שלה והורגת אותו בדקירה זריזה.
האח רייRayאיאן מקשיין האח ריי הוא עובד אדמה שהקים קומונה שיתופית לאחר שמאס ממלחמות והוא עזר להחזיר את סנדור מפציעתו הקשה, דבר ששינה את חיי סנדור.
הוא נהרג לאחר פלישתו של לאם ועוד עריקים של "האחווה ללא דגלים" שגנבו את מזון הקומונה.
לאם למונקלוקLem Lemoncloakיוהנס האוקור יוהאנסון לאם ואנשיו הם עריקים של "האחווה ללא דגלים" שרצחו את הקומונה של האח ריי ואותו.
סנדור מנסה לתפוס ולהרוג אותו אך הוא מועמד לתלייה בידי האחווה של בריק ותורוס.
ואולם כשהם מבינים שיש לו סיבה לנקום בלאם הם נותנים לו להיות התליין במקומם.
אדיEddieאד שירן אדי הוא חייל של בית לאניסטר שנשלח עם חבריו לשמור על השלום למען הלאניסטרים לאחר ההתנקשות של אריה בבית פריי.
אריה מוצאת אותו ואת חבריו כשהם שרים והם מציעים לה לאכול.
לאחר שהוא טוען שמעלה מלך הוא מקום מזעזע אריה אומרת לו שהיא בדרכה לשם בשביל להרוג את המלכה סרסיי.
הם צוחקים ולא מבינים שהיא רצינית בכך.
בהמשך ברון נמצא עם זונה ששכבה עם אדי והיא אומרת לו שלאחר הקרב על הייגרדן אדי נותר בחיים אך ללא עפעפיים.
תושבי מעלה מלך פיטר / פטיר באיליש, "אצבעון"Petyr Baelish, Littlefingerאיידן גילן פיטר המכונה "אצבעון" הוא הממונה על המעות ובעל בית הבושת הגדול בעיר, אותו הוא מנצל כדי להביך את קורבנותיו ולחשוף את סודותיהם בעורמה.
אחד מיועצי החצר התככנים במעלה מלך.
פיטר נוטה לרקום תוכניות הגורמות לבתי המשפחות להילחם בינם לבין עצמם, כך הוא יכול לטפס בין הכאוס שנוצר וזה עצם החיכוך העיקרי בינו לואריס.
הוא מאוהב בקייטלין אך מתחתן עם אחותה, ליסה.
ואולם ביום חתונתם הוא מפתיע את ליסה ומשליך אותה מהחלון, הופך לריבון העמק.
כמו כן הוא מלווה את סאנסה ומציל אותה משומרי הלאניסטרים הרואים בה את הרוצחת של ג'ופרי, כשלמעשה זה היה הוא.
ואריזVarysקונלת' היל ואריס המכונה "העכביש".
הוא הפך בילדותו לסריס בידי מכשף מרושע שזרק אותו אך הוא החליט לחיות ולעלות במעלה הסולם עד שהפך לאחד מיועצי החצר של מועצת המלך (של ארבעה מלכים).
לרשותו אלפי מרגלים בווסטרוז ומחוצה לה.
ואריס נוטה לשקרים ומזימות נסתרות ומצוי במריבה תמידית עם ליטלפינגר.
בעזרת חברו, איליריו הפרנס מפנטוס, מוצא מחסה לבני טארגאריין שלטענתו צריכים לחזור לשלטון.
פייסלPycelleג'וליאן גלובר המלומד העליון של מעלה המלך.
אחד מחברי המועצה הקטנה של המלך עוד מימי המלך אאיריז, אך הוא נאמן ללאניסטרים ויעץ למלך אאיריז לפתוח את השערים, מה שהוביל לסוף שלטונו.
פייסל מגמגם ומתנהל באיטיות אך למעשה מדווח לסרסיי וג'ופרי על מה שקורה במעלה מלך.
הוא מסתכסך עם טיריון ולאחר שהוא נעצר, פייסל הוא העד העיקרי שמוכיח שהרעיל את ג'ופרי.
מעמדו נחלש בהדרגה כאשר קייבורן מוצא חן בעיני סרסיי ולבסוף קייבורן לצד "הציפורים הקטנות" הורגים את פייסל.
קייבורןQyburnאנטון לסר קייבורן הוא תלמיד לשעבר במצודה הגדולה, אשר סולק על ניסויים לא אתיים באנשים אף שהתמחה בהרבה שיטות רפואה ייחודיות.
הוא ניצל בידי רוב וטליסה מהריסות ווינטרפל ורוז בולטון מבקש ממנו לרפא את זרועו הכרותה של ג'יימי ובתמורה הוא יעלה למעלה מלך וקייבורן מרפא את הפצע.
כשהוא מגיע למעלה מלך הוא מוצא חן בעיני סרסיי אף שפייסל סולד ממנו ומשיטותיו.
בהדרגה סרסיי מגרשת את פייסל ומעלה את קייבורן בדרגתו, בייחוד כשהוא מחזיר את "ההר" לחיים למחצה.
בהמשך הוא משתלט על הציפורים הקטנות של ואריס ואיתם הורג את פייסל.
כשסרסיי מתמנה למלכה הוא הופך לימין שלה.
ברוןBronnג'רום פלין שכיר חרב ומגינו של טיריון לאניסטר מתוך הערכה, כבוד הדדי ותשלום נאות.
במשך הזמן הוא רוכש כבוד במעלה מלך, בעיקר לאחר קרב בלאק ווטר בו הוא ירה חץ בוער ופוצץ את ספינותיו של סטאניס.
לאחר שטיריון נכלא הוא עובד בשיתוף עם ג'יימי שמבטיח לו טירה, מאחר ש"לאניסטר תמיד משלם את חובותיו".
פודריק "פוד" פייןPodrick Payneדניאל פורטמן נושא כליו של טיריון לאניסטר, אשר מציל אותו מהאביר הבוגדני מנדון מור והורג אותו.
לאחר שטיריון נעצר הוא עוזב והופך לנושא כליה של בריאן מטארת'.
מרין טראנטMeryn Trantאיאן ביטי מרין טראנט הוא אביר וחלק ממשמר המלך של המועצה הקטנה.
ג'ופרי מנצל את אופיו התוקפני כדי להכות את סאנסה ולהשפיל אותה, אך טיריון עוצר זאת.
הוא גם ניסה להביא את אחותה, אריה והורג את סיריו פורל ששמר עליה.
לאחר שג'ופרי נהרג הוא שומר צמוד על סרסיי, אך היא שולחת אותו לבנק בבראווס עם מייס טיירל.
שם הוא נכנס לבית בושת מחפשת ילדות.
אחת הילדות שם היא אריה סטארק הדוקרת את עיניו בסכין והורגת אותו.
מנדון מורMandon Mooreג'יימס דוראן מנדון הוא אביר משמר המלך של ג'ופרי הנשלח באמצע קרב הממזרים להרוג את טיריון.
הוא מצליח לשרוט את לחיו של טיריון ההמום (בספרים גם הוריד לו את האף) אך נהרג מפודריק פיין שעמד מאחוריו.
שאיShaeסיבל קקילי זונה אשר נרכשה על ידי טיריון, אשר הופכת גם לאהובתו ואשת סודו בזמן שהותו במעלה המלך ומשחקת כעוזרתה של סאנסה סטארק.
לאחר נישואיו של טיריון לסאנסה מגרש אותה טיריון מעל פניו כדי למנוע ממשפחתו לרצוח אותה והיא עוברת לחלוק את מיטת אביו ומעידה נגדו במשפט.
אחרי שבגדה בטיריון היא נרצחת על ידו.
רוסRosאסמה ביאנקו זונה המגיעה למעלה מלך מהצפון ומתחילה לעבוד בבית הבושת של ליטלפינגר.
היא מזועזעת מהרצח שג'אנוס סלינט עורך לממזריו של רוברט וליטלפינגר מציע לה לשכוח מהמקרה.
לצד זונה נוספת היא ניתנת לג'ופרי כמחוות פיוס מטיריון, אך ג'ופרי מחליט להתעלל בהן.
רוס בהמשך מרכלת על סודות של ליטלפינגר ליריבו, ואריס והוא שולח אותה לג'ופרי שהורג אותה.
אוליברOlyvarויל טיודור אוליבר הוא זונה זכר העובד אצל ליטלפינגר ועוזר לו בעיקר לחילוץ סודות מלוראס טיירל.
כשליטלפינגר נעדר ממעלה מלך סרסיי מנצלת אותו כדי להלשין על משכבו עם לוראס לדרורים והם אוסרים את לוראס.
הדרור העליוןHigh Sparrowג'ונתן פרייס מנהיגה הסגפן אך הקשוח של כת דתית בשם "הדרורים החופשיים".
אף שהוא נותן מנות לעניים ומסתגף, מנסה ללכת בדרכו של ביילור טארגאריין הוא גם מעניש קשה את החוטאים, בין השאר ההומואים.
הדבר גורם ללכידת לוראס טיירל ולמרג'רי שגוננה עליו, בתכנונה של סרסיי אך גם לכליאתה אחרי שלאנסל התוודה על ששכב איתה ויחד הם רצחו את המלך רוברט.
לאחר שסרסיי מתוודה על חלק מהעוונות היא נענשת במצעד בושה עירומה לאורך המדרגות המובילים לספטון עד למצודה שלה.
הוא מנצל גם את תמימותו של טומן כדי לקבל עוד כוח פוליטי.
ספטה אונלהUnellaהאנה וודינגהאם ספטה גבוהה ונוקשה הדבקה לחלוטין בדת השבעה.
בשל כך היא נוקטת ביד קשה כלפי החוטאים והיא אוסרת את סרסיי לאניסטר לפקודת הדרור העליון, דורשת ממנה בתאה שתתוודה או שלא תקבל אוכל ומים.
לבסוף סרסיי נשברת ומתוודה חלקית אך היא מורשית לחזור רק לאחר מצעד בושה, בה ספטה אונלה מצלצלת בפעמונים "קלון, קלון על החוטאת" בעוד ההמון מקלל אותה.
בהמשך היא נראית לצד מרג'רי הקוראת איתה מכתבי הקודש, כשלמעשה מרג'רי מנסה לעזור לאחיה השבור בתאו.
אילן פייןIlyn Payneווילקו ג'ונסון אילן פיין הוא תליין בעל מראה נוראי והוא חסר יכולת דיבור לאחר שהמלך אאיריז טארגאריין חתך את לשונו.
הוא מוציא להורג לפקודת ג'ופרי את נד סטארק ובהמשך סרסיי מציבה אותו בחדר של בנות המלוכה בקרב בבלאק ווטר, זאת כדי שסטאניס לא יוכל להציל את סאנסה.
הוא לא נראה עוד בסדרה (השחקן שלו חלה בסרטן וכמעט מת) אך הוא מוזכר בידי טיווין בסוף עונה רביעית.
האלין הפירומנסר Hallyneרוי דוטריס האלין הוא אלכימאי מטורף שלצד המלך אאיריז החל לייצר את הנוזל "אש-פרא" הגורם לפיצוצי אש ענקיים.
לפני הקרב מול סטאניס הוא מייצר לבקשת סרסיי וטיריון המוני חביות של הנוזל, אשר מביאות את הניצחון על ספינותיו של סטאניס שמתפוצצות מיד.
חביות נוספות מיוצרות כדי לפוצץ את הספטון העליון של הדרורים כצעד נקמה של סרסיי.
דונטוס הולארדDontos Hollardטוני ויי סר דונטוס הוא אביר שמנמן שמשתכר לפני הטורניר לכבוד המלכתו של ג'ופרי.
הוא מגיע שיכור ובאיחור וג'ופרי חושב להשקות אותו יין למוות, אך מחליט במקום שדונטוס יהפוך לליצנו המלכותי.
בפועל הוא משמש בידי ליטלפינגר להתקרב לסאנסה והוא מציל אותה ממעלה מלך כשג'ופרי מורעל וסאנסה חשודה כרוצחת שלו.
הוא משיט אותה לספינתו של ליטלפינגר אך נורה בידי חייליו למוות.
גופתו נמצאת עם שרשרת בידי חיילי העיר בהמשך.
תושבי דרום ווסטרוז מאגי או מאגי הצפרדעMaggy, Maggy the Frogג'ודי מיי מכשפה רבת עוצמה היכולה לנבא את העתיד באמצעות מציצת דם של לקוחותיה.
סרסיי נתקלה בה כשהייתה צעירה, נכנסה לביתה ללא רשות וביקשה ממנה לנבא לה את העתיד.
כאשר היא צחקה סרסיי איימה שאביה יכול להרוג אותה אם תסרב.
מאגי מצצה מדמה ונתנה לה שלוש שאלות.
היא ניבאה לה שלא תתחתן עם ראיגר טארגאריין אך כן עם המלך רוברט, שהיא תלד שלושה בנים שיעלו למלכות אך היא תכרוך את כולם בתכריכי זהב ולבסוף תיפול בקרב מול מלכה נאה ממנה.
הנבואה שלה התגשמה במלואה וסרסיי הרגישה זאת כשג'ופרי ומירסלה נרצחו.
מאגי נהרגה בידי ראנדיל טארלי שסלד מכישופיה.
אריאו הוטאAreo Hotahדאוביה אופארי אריאו הוא הקפטן הראשי של דורן ושומר הראש של הנסיך דוראן.
הוא כהה עור גדול וחשדני, בעיקר כלפי נחשיות החול ואלריה הנקלעים לוויכוח קשה עם אדונו, דורן.
בעוד דורן מקבל מכתב שמירסלה באראתיאון נרצחה, הוא נדקר בידי אוברה חול בנשק מורעל ואלריה הורגת את אדונו הנכה בקלות.
מאסטר קליוטCaleotteקולין אזופרדי קליוט הוא המאסטר הראשי של דורן.
הוא נראה מעביר מכתב לדורן, בו נכתב שמירסלה באראתיאון נרצחה.
כשאלריה שומעת על כך היא ובנותיה הורגות את דוראן ומשתלטות על דורן.
קליוט מנסה לברוח ולהזהיר את התושבים, אך נפגע בצווארו מסכין מטיינה חול ונהרג.
ארתור דייןArthur Dayneלוק רוברטס סר ארתור דיין המכונה "חרב הבוקר" הוא אביר חזק ומומחה הנחשב בעיני רבים לגדול לוחמי החרב בעולם.
ראיגר טארגאריין שלח אותו בעודו יוצא למלחמה עם רוברט לשמור על אחותו מצבאו.
הוא נמצא בהייגארדן כשנד מוצא אותו ומבקש מידע על אחותו.
ארתור לא עונה לו ובתגובה שולף את חרבו, מה שמוביל לקרב.
ארתור הורג כמעט את כל לוחמיו של נד ואף מעיף את חרבו, מוכן לחסלו.
עם זאת האולנד ריד הפצוע דוקר אותו בצוואר וכך נד הורג אותו ועולה למגדל בו נמצאת ליאנה.
גרולד הייטאוורGerold Hightowerאדי אר גרולד הוא אביר שלצד סר ארתור דיין שומר על ליאנה סטארק בהוראת ראיגר מאנשיו של רוברט באראתיאון.
הוא נתקל באנשיו של נד סטארק ובמהלך המלחמה נהרג בדו-קרב עם נד.
אברוזEbroseג'ים ברודבנט אברוז הוא הארכימאסטר של המצודה הגדולה בהייגארדן והוא אחד החברים הבכירים בארגון המאסטרים.
הוא מופקד על הכשרתו האישית של סאם טארלי המגיע להתקבל לארגון.
הוא מסרב שסאם יתקרב למדור הספרים האסורים ומקבל בביטול מכתבים ששלח וולקן מהצפון בבקשת עזרה ללחימה בהלכים הלבנים.
סאם בניגוד לידיעתו מרפא את ז'ורה מורמונט מהשקשת האפורה, בה חלה כשאברוז מתפעל מכך.
ואולם סאם בורח סופית מהמצודה אחרי שגנב מספר ספרים ממנה.
סאנדהוSandhuג'וליאן פירת' מאסטר סאנדהו הוא מאסטר ראשי במצודה הגדולה המתייעץ לצד אברוז ועוד חברים בדיון על קיומם של ההלכים הלבנים, בעוד סאם מנסה לרמוז להם על קיומם.
עם זאת סאנדהו פוטר את העדות של סאם בהשוואה להטפות של הנביא לודוס שראה את "האל הטבוע".
לבסוף המאסטרים לא מעניקים שום עזרה בנושא.
תושבי הערים החופשיות ז'אקן ה'גאהרJaqen H'gharטום ולאשיהה ז'אקן ה'גאהר הוא כינוי למתנקש מסתורי הסוגד לאל חסר הפנים היכול לשנות את מראהו בעזרת פני מתים שהוא נושא איתו.
לאחר שאריה סטארק משחררת אותו מכלוב עם עבריינים הוא מעניק לה שלוש משאלות מוות שהוא מגשים לה ועוזר לה לברוח מהארנדל.
הוא מגלה לאריה שמקום מושבו הוא בבראווס והיא מוזמנת ללמוד לצידו וכן הוא נותן לה מטבע בראאבוסי ואומר לה לומר את שמו אם תזדקק לעזרה.
כשהיא מגיעה לבראאבוס הוא מכניס אותה ל"בית השחור והלבן" ושם היא מאומנת בידיו ובידי האסופית.
הוא נותן לה משימות שיכינו אותה למתנקשת אך היא פועלת נגד הנחיותיו כך שהיא נענשת ולבסוף ז'אקן מתיר לאסופית להרוג אותה אך היא נהרגת בעצמה.
ז'אקן מתיר לאריה להתקבל לארגון המתנקשים אך היא מוותרת ועוזבת לווינטרפל.
האסופיתThe Waifפיי מרסיי האסופית היא יתומה שאומצה בידי ז'אקן לאחר שהרג את אמה החורגת שניסתה להרוג אותה.
היא התקבלה לעבוד בבית השחור והלבן כמתנקשת חסרת פנים, אך כשאריה מגיעה מתברר שהיא מתעבת את אריה וטוענת שאינה מתאימה לארגון.
היא מתעללת בה במסגרת האימונים ולאחר שאריה נכשלת במשימותיה מתחילה לפצוע אותה.
כשז'אקן האגר מתיר לה להרוג את אריה היא להוטה אחריה אך אריה מוציאה את חרבה המוסתרת ובחשכה הורגת את האסופית.
ליידי קרייןLady Craneאסי דייוויס ליידי קריין היא שחקנית תיאטרון מבראבוס אשר שחקנית פחות מוצלחת ממנה, ביאנקה משלמת בעד חיסולה.
ז'אקן נותן לאריה להרוג אותה עם רעל לכוסה, אך אריה לאחר שצופה בהצגתה מתקרבת אליה, מבטלת את ההתנקשות ואף מזהירה את ליידי קריין מביאנקה.
ליידי קריין מודה לה בהמשך על כך ונוקמת בביאנקה שעזבה את עבודתה אך נהרגת בידי האסופית באכזריות.
עקב הבגידה של אריה בארגון היא הופכת למטרה של האסופית בעצמה אך היא מביסה את האסופית.
סיריו פורלSyrio Forelמילטוס ירולמו סיריו הוא לוחם החרבות הראשי של בראבוס הנשכר בידי ימין המלך נד סטארק לאמן את בתו אריה בריקוד חרבות, לאחר שהוא מגלה את חרבה "נידל".
סיריו מלמד אותה להחזיק את החרב ועל האמונה באל המוות, אליו מתפללים "לא לבוא היום".
הלימודים נקטעים כאשר נד נכלא עם עלייתו של ג'ופרי לשלטון וסיריו מנסה לשמור על אריה אך נהרג בידי מרין טראנט.
טרנסיו טריסTernesio Terysגארי אוליבר טרנסיו הוא מלח המפליג בספינתו מנמל סלפאנס שבעמק הנשרים לביתו בבראבוס.
אריה פוגשת בו ומבקשת מקום בספינה אך הוא מודיע לה שספינתו מלאה.
כאשר היא מוציאה מטבע בראבוסי שניתן לה בידי ז'אקן האגר הוא מתפלא ומעניק לה מקום בספינה.
הוא מפליג איתה עד ל"בית השחור והלבן" כשהוא מבין את מי היא מחפשת ונפרד ממנה לשלום.
איליריו מופאתיסIllyrio Mopatisרוג'ר אלאם אילריו הוא סוחר קדרות גנובות עשיר, והפרנס של העיר החופשית פנטוס, עיר גדולה באסוס.
אילריו עוזר לדאינריז וויסריז למצוא מקלט מהמלך רוברט ומארגן את חתונת דאינריז עם חאל דרוגו.
בהמשך הוא נותן לטיריון מקלט לאחר שרצח את אביו ומציע לו להיפגש עם דאינריז.
דוריאהDoreahרוקסן מקי דוריאה היא שפחתו לשעבר של אילריו, אשר מוכר אותה לוויסריז והוא נותן אותה כמתנת חתונה לדאינריז עם חתונתה לחאל דרוגו.
דוריאה משמשת כעוזרת האישית שלה ואף מרגלת למענה על וייסריז אך נתפסת ומוכית בידיו.
היא ממשיכה עם דאינריז לקארת', שם היא פוגשת בקאסו קוהן דאקוס ומתקרבת אליו.
היא בוגדת בדאינריז ובסצנה שנקטעה הורגת את איירי.
כשדאינריז מגלה אותה במיטה עם קאסו היא מצווה לכלוא את שניהם בכספת הגדולה של קאסו.
מאלקוMalkoאדוואלה אקינואויה-אגבאג'ה מאלקו הוא סוחר עבדים כהה עור הפעיל לאורך הערים החופשיות.
כשז'ורה מורמונט חוטף את טיריון בדרך לדאינריז הוא לוקח את שניהם בשבי כדי למחור את ז'ורה כדי שיוכיח את ערכו כלוחם.
הוא וטיריון לצידו מובלים יחדיו ונקנים בידי יזאן זו קאגאז.
טיכו נסטוריוסTycho Nestorisמארק גאטיס טיכו הוא מנהל בנק הברזל, הבנק המרכזי של העיר החופשית בראאבוס.
הוא מעניק לוחמים משובחים וכספים בעיקר לבעלי היכולת לעלות לשלטון כס הברזל ביעילות.
כשסטאניס וסר דאבוס מגיעים לשיחה איתו ודאבוס אומר לו שסטאניס יחזיר את כל חובותיו, הוא מתרצה ומעניק להם ספינות וחיילים רבים.
לאחר מותו של סטאניס הוא מעניק חיילים לסרסיי אך דורש ממנה החזרת חובותיה, אותם היא נותנת לאחר הכיבוש של הייגארדן.
בתמורה היא מקבלת צבא גדול מאסוס אך ללא פילים שביקשה.
הארי סטריקלנדHarry Stricklandמארק ריסמן הארי הוא קפטן הלוחמים השכירים מאסוס המגיע למעלה מלך עם ציו של יורון גרייג'וי לבקשתה של סרסיי אך הוא מאכזב אותה בכך שלא היה יכול להעביר פילים מעבר לים.
למרות הצבא המרשים שלו הוא נהרג בתחילת הקרב האחרון על מעלה מלך.
קינברה האדומהKinvaraאניה בוקשטיין קינברה היא כוהנת דת מקומית מוולאנטיס המגיעה לפגישה עם טיריון וואריס.
היא מבטיחה להם שהיא תומכת בדאינריז ואף רואה בה את "הנסיכה שהובטחה" - תואר שמליסנדרה ראתה בסטאניס.
לאחר שואריז מפקפק בה היא מפתיעה אותו בכך שהיא יודעת איזה מילים המכשף שסירס אותו אמר לאש ומה שהוא שמע בתגובה.
היא לא נראית לאחר מכן.
שבט הדות'ראקים חאל דרוגוKhal Drogoג'ייסון מומואה חאל דרוגו הוא חאל (ראש שבט דות'ארקי) חזק, אכזרי וקשוח שמסופר כי מעולם לא הובס בקרב, דבר המוצג בשערו הארוך הקלוע.
וייסריז טארגאריין משדך את אחותו דאינריז בתיווכו של אילריו מופאתיס.
אף על פי שהיא מתנגדת לכך בתחילה היא מצליחה להתאהב בחאל שלה והופכת ל"חאליסי", כינוי ההופך לשם הרשמי שלה.
בעוד דאינריז חווה אושר מהיחסים לדרוגו, אחיה מאיים שדרוגו ישלם עליה או שיחתוך את בטנה ההריונית ובתגובה דרוגו רוצח אותו.
לאחר קרב עם דות'ראקי זועם בשם מאגו הוא נפגע ודמו מזדהם עד שהוא נכנס למצב קטטוני ואשתו הורגת אותו מרחמים.
חאל מורוKhal Moroג'ו נופהו חאל מורו הוא לוחם דות'ראקי אכזר בעל לוחמים רבים ובדומה לחאלים אחרים הוא אוסף נשים רבות לו ולאנשיו כשלל.
כשדאינריז מסתובב לבד בערבות אסוס היא נחטפת בידי לוחמיו אך מאחר שהיא אשתו של חאל לשעבר נאסר לגעת בה.
חבורת דות'ראקים מתכנסת לדון בגורלה ומחליטים שתהפוך ל"שלל" ללוחמים אך היא הורסת את האספה ושורפת את המקום, הורגת את כל החאלים לרבות מורו.
כשהאוהל נשרף ודאינריז שורדת הדות'ראקים סביבה משתחווים לה כמנהיגתם החדשה.
מאגוMagoאיווילו דימיטרוב מאגו הוא רוכב בצבאו של חאל דרוגו העוזר לו לכבוש ערים לאורך אסוס ובתמורה מקבל שפחות בהתאם לכושר לחימתו.
עם זאת דאינריז לא מרוצה מהיחס לשפחות ואומרת לדרוגו שהיא מעוניית לקחת אותם אליה ודרוגו מאשר לה.
מאגו זועם על כך וקורא לדרוגו לדו-קרב.
הוא פוצע את חזהו של דרוגו אך דרוגו מתנועע במהירות מרשימה, נועץ את חרבו של מאגו לגרונו ושולף את לשונו מצווארו וכך הורג אותו.
למרות הניצחון הפציעה גורמת לדרוגו להיפצע ולבסוף מכניעה אותו.
קוטוQothoדר סלים קוטו הוא לוחם דות'ראקי מצבאו של דרוגו.
הוא עוזר לתפוס את וויסריז לאחר שאיים על חיי אחותו ובנה העובר, טרם מותו מזהב רותח שורף לראשו.
לאחר שדרוגו מתמוטט מסוסו עקב פציעתו, דאינריז מזמינה מכשפה לרפא אותו אך קוטו רואה בכך כישוף אלילי ומנסה לעצור אותה.
הוא מכה את דאינריז אך נהדף בידי ז'ורה מורמונט ונהרג בידיו.ז'אקו
Jhaqo -אחד מבכירי אנשיו של חאל דרוגו, שמבצע אונס אכזרי יחד עם מאגו באחת משבויות המלחמה עליה הגנה דאינריז.
היא נשבעת כי שניהם ישלמו על פשע נתעב זה.
מכריז על עצמו כחאל ונפרד מהחאלסאר של דרוגו לאחר מותו.
מוצא את דאינריז בים הדותראקי יחד עם דרקונה, דרוגון.
ראחארוRakharoאליאס גייבל ראקרו הוא רוכב בצבאו של דרוגו המכבד את החאליסי שלו, דאינריז.
כשהיא רוצה לעצור הוא מוסר את הפקודה וכשאחיה וייסריז מכה אותה הוא לוכד אותו בשוט ומורה לו לשוב לסוסו וכן הוא לוכד סוחר יינות שניסה להרעיל אותה.
בהמשך הוא משתחווה לדאינריז שיוצאת בחיים מהמדורה בה נשרפה גופתו של דרוגו והמכשפה מירי מאז דור עם דרקונים.
כאשר עוזבים דות'ראקים רבים הוא נשלח לבקש עזרה מלוחמים אחרים אך סוסו מגיע לדאינריז עם ראשו הכרות בשק, נהרג מחאל דות'ראקי שזלזל בכך שאישה תנהיג את צבאו.
אייריIrriאמריטה אצ'ריה איירי היא שפחה דות'ראקית שקטה המתלווה לצד דוריאה לדאינריז ומלמדת אותה את השפה הדות'ראקית.
כשהם מגיעים לקארת' היא משגיחה על דרקוניה הצעירים של דאינריז לצד דוריאה.
עם זאת לאחר מסיבה שדאינריז מוזמנת אליה, היא חוזרת למעונה עם קאסו קוהן דאקוס ושם מגלה שלוחמים רבים לרבות איירי נהרגו ודרקוניה נעלמו.
בהמשך מתברר שזו הייתה תחבולה של קאסו ופיאט פריי לגניבת דרקוניה.
בסצנה שלא נכנסה רואים את דוריאה חונקת למוות את איירי אך הסצנה הושמטה.
מירי מאז דורMirri Maz Duurמיה סוטריו מכשפה שנשבתה עם שבטה בידי צבאו של חאל דרוגו ודאינריז משחררת אותה ואת נשותיה משעבוד.
כשדרוגו נפצע קשה היא מבקשת ממנה לרפא אותו בכישוף, מה שמקומם דות'ראקים רבים אך מירי הורגת סוס ומשתמשת בדמו לביצוע כישוף.
להפתעת דאינריז דרוגו לא נרפה וגם תינוקה נולד מת כתוצאה מהכישוף שבוצע כנקמה נגד דרוגו וצבאו.
בתגובה דאינריז לוכדת אותה לצד הגופה של דרוגו ושניהם נשרפים.
דאינריז נכנסת לאותה מדורה אך יוצאת ממנה בחיים.
קובארוKovarroסטיבן קול קובארו הוא רוכב מצבאו של דרוגו המשתחווה לדאינריז לאחר שהיא יוצאת ממדורת הגופה של דרוגו.
היא שולחת אותו למצוא עזרה כדי לצאת מ"הפסולת הרעילה" והוא מוצא את העיר הגדולה קארת', אליה רוכב צבאה של דאינריז.
קובארו מלווה אישית את דאינריז ומגונן עליה מפיאט פריי, המתפצל לאנשים רבים.
לאחר מכן עוזר לז'ורה להציל אותה מכלאבו של פיאט פריי ולבסוף כשמוצאים את קאסו קוהן דאקוס ודוריאה הוא חוטף את מפתחו ודואג לכלוא אותו בתא האוצרות שלו.
הוא לא מופיע לאחר מכן ולא ידוע מה עלה בגורלו.
קונוQhonoסטאז נייר קונו הוא רוכב דות'רקאי מצבאו של מורו.
כאשר מנהיגי החאלים של מורו נשרפים בידי דאינריז הוא ושאר הלוחמים משתחווים לה ולאחר מכן לוחמים עבורה על כיבוש מירין מבני ההרפיות.
משם הם חוצים את הים הצר ולוחמים נגד חיילי לאניסטר.
במשך אחד הקרבות קונו אומר לטיריון שהחיילים הללו "חסרי יכולת להילחם".
הוא מגיע גם למלחמה על ווינטרפל אך נהרג והופך למהלך לבן.
אורנלהOrnelaהאנה ג'ון-קאמן אורנלה היא בחורה ששנבתה בגיל צעיר, נישאה בכפייה לחאל ממנו התאלמנה ומאז גרה במקדש הדוש חאלין.
דאינריז כחאליסי לשעבר גם מובלת למקדש אך היא יוצאת עם אורנלה להפסקה ושם אורנלה נתפסת בידי דאריו נהאריס וז'ורה וכשהיא נבעת לעזור להם הם משחררים אותה.
כשדאינריז שורפת את אוהל החאלים אורנלה משתחווה כלפיה.
תושבי מירין היזדהר זו לוראקHizdahr zo Loraqג'ואל פריי היזדאהר הוא סוחר עבדים לשעבר שאביו היה אדון "המאסטרים הגדולים" של מירין והוא נצלב בחיים בהוראתה של דאינריז.
הוא מנסה להפשיר את היחסים שלה עם תושבי מירין ומייעץ לה שתשיב את ההיאבקות מבחירת התושבים והיא מסכימה לכך.
כאשר בריסטאן סלמי נהרג ממתקפת בני ההרפיות היא כולאת אותו ולוקחת אותו לצד אסירים נוספים למאורתם של דרקוניה, שם היא מאכילה את אחד מהם בידיה.
בהמשך יחסה אליו מפשיר והיא מסכימה להתחתן איתו בנישואין פוליטיים ולקבל את גישתו לפתיחת בורות הלחימה, שם היא מוצאת את ז'ורה שאותו הגלתה ממירין.
ואולם הלוחמה הופכת למארב של בני ההרפיה המנסים להרוג אותה ורצחים את היזדהר.
בספרים הוא ניסה לעזור להרפיות להרעיל את דאינריז אך נתפס על ידי סר באריסטאן סלמי ומושלך לבית הסוהר.
אוזנאק זו פאלOznak zo Pahlדניאל נאפרוס אוזנאק הוא האלוף הרשמי של מירין המגיב בזלזול מוחלט להגעת צבאה של דאינריז לעירו הממוגנת.
הוא רוכב על סוסו למלחמה עם חייליה הסריסים במחשבה שינצח.
דאינריז שולחת את דא'אירו להילחם נגדו והוא מפתיע בזריקת סכין לתוך עין סוסו.
כשסוסו נהרג דא'אריו עורף את ראשו של האלוף במכה.
חיילי העיר יורים חיצים על דא'אריו אך הם רחוקים מדי והוא משתין על הרצפה סמוך לחיצים כלגלוג בהם.
מוסאדורMossadorריס נוי מוסאדור הוא עבד ממירין שעוזר לחביריו להשתלט על שערי מירין, לאחר שתולע אפור הביא עבורו כלי נשר להילחם באדונים.
לאחר מכן דאינריז מכניסה אותו למועצה הקטנה שלה.
עם זאת הוא מחליט להרוג שבוי מבני ההרפיה שנידון למשפט ודאינריז מזועזעת מכך מחליטה להוציא אותו להורג.
אף על פי שמבקש רחמים ממנה היא מתירה לדא'אריו לערוף את ראשו וכך מקוממת את העבדים המשוחררים.
ולהValaמינה ראיאן ולה היא זונה ממירין התומכת בסתר בבני ההרפיות, מאחר שהיא חוששת מהצבא והדות'ראקים שדאינריז הביאה למירין.
אף על פי שצבא הבלתי-טמאים מורכב מסריסים הם נהנים משירתה ונרדפים לצידה, כך שהם קורבנות קלים להרפיות וכשהצבא מגיע לעברה היא מתנהגת כמותקפת.
אך כשואריס מגיע לעיר הוא קולט אותה ובשביל שלא תיפגע מארגן לה מקום בספינה למקומות בטוחים הרחק ממירין.
תושבים נוספים מאסוס באריסטאן סלמיBarristan Selmyאיאן מקאלהיני סר באריסטאן הוא אביר מיומן ביותר, אחד מלוחמיו משמר המלך המוצלחים ביותר שהיה ממשמרו של המלך אאיריז טארגאריין ונלחם לצידו אך נכנע עם הפסדו במלחמה.
בעוד רוז בולטון יעץ להרוג אותו, המלך רוברט באראתיאון חנן אותו ומצרף אותו למשמרתו.
בעוד סרסיי ולאנסל לאניסטר משכרים את המלך רוברט הוא נמצא לצידו בעת שנפגע ולאחר מותו ג'ופרי מפטר אותו מתפקידו, ושולח את ג'אנוס סלינט לרצחו.
לאחר שנמלט בהצלחה, הוא בוחר להילחם עבור דאינריז אותה הוא פוגש במפרץ העבדים ונלחם למענה.
מסכל את מזימתו של היזדאהר, בעלה המיריני הטרי של דאינריז, להרעילה.
בסדרה, לאחר שבני ההרפיה משתלטים על מירין הוא נאבק בהם בעוצמה אך מובס ונהרג.
קאסו קוהאן דאקסוסXaro Xhoan Daxosנונסו אנוזי קאסו קוהאן דאקסוס (מכונה גם זארו) הוא אחד מחברי מועצת ה-13 של קארת'.
קאסו הוא היחיד מחברי המועצה שמסכים לדאינריז ואנשיה להיכנס לתוך עירו הגדולה ולמצוא מקלט.
הוא מנסה לחזר אחריה בבקשה שתינשא לו והיא מסרבת, אף שהוא טוען שעושרו יכול לעזור לה מאוד.
הוא מלווה אותה למסיבה ובחזרתם למעונה היא מגלה שגנבו את דרקוניה והרגו את אנשיה.
היא הולכת עם קאסו למועצת ה-13 ושם מתברר שהוא ופיאט פריי כרתו ברית, בה הם ישתלטו על העיר וקאסו יהפוך למלך העיר.
לאחר מכן פיאט מתפצל לאנשים שונים ההורגים את בני המועצה ואז נעלם למגדל מסתורי.
דאינריז נתפסת על ידו אך דרקוניה הורגים אותו ולאחר מכן היא ואנשיה לוכדים במיטתו את קאסו עם דוריאה שבגדה בדאינריז.
היא מוליכה את שניהם לתוך הכספת הבלתי חדירה שלו והם נתקעים בתוכה.
פיאט פרייPyat Preeאיאן הנמור פיאט פריי הוא מכשף מסתורי בעל אומנות לפיצול עצמי והיעלמות וכן חבר במועצת ה-13. לצידו של קאסו קוהאן דאקוס הוא מבצע הפיכה בה הוא רוצח את שאר המועצה, תוך שדרקוניה של דאינריז נגנבים אליו למגדלו.
כשדאינריז מחפשת אותם במגדל המתים היא נתקפת בחזיונות שונים ולבסוף נכלאת בידי אזיקים בלתי-נראים של פריי.
הוא טוען שדרקוניה יעזרו לכישופיו אך דאינריז קוראת להם לשרוף אותו ויחד הם פולטים להבות ההורגות אותו מיד.
קאוריטהQuaitheלאורה פרדלשקה קאוריטה היא מגדת עתידות מוזרה החיה בקארת' וצובעת אנשים במלחים מכושפים מיוחדים המגוננים עליהם לטענתה מחומרים שגרמו ל"אובדן ואלריה" ומצויים בים המעשן.
בעודה עם לקוחות לאחר שדרקוניה של דאינריז נעלמו, ז'ורה פוגש בה ומאיים שתגלה לו לאן נעלמו הדרקונים.
היא אומרת לו שהגנב שהוא קאסו הולך לצד דאינריז וז'ורה ממהר אליה, בדיוק בזמן בו פיאט פריי הורג את חברי מועצתו.
מלך התבלינים Spice Kingניקולס בליין מלך התבלינים הוא כינויו של חבר חזק ועשיר במועצת ה-13 הפוגש את צבאה של דאינריז בשערי קארת'.
הוא מסרב להכניסה לעיר מחשש שתעשה צרות ובתגובה היא אומרת לו שצבאה ודרקוניה יגדלו וינקמו בו על שלא נתן להם מחסה כשהם גוועים.
הוא מבטל אותה בכך שהדבר לעולם לא יקרה.
עם זאת קאסו מתערב ומחליט להתיר לדאינריז להיכנס.
במהלך שיחה עם מלך התבלינים שדאינריז מנסה לשאת איתו בעד ספינות הוא מסביר לה שאין לה כסף מספיק והמשא ומתן נגמר.
הוא נרצח בהמשך בידי חבר המועצה פיאט פריי.
מיסאנדייMissandeiנטלי עמנואל מיסאנדיי היא דוברת ומתורגמנית מהאי נאאת' המשרתת את קרזניס מו נקלוז אך משוחררת ביד דאינריז טארגאריין ולאחר מכן הופכת לדוברת הקרובה שלה.
היא משתדלת שלא להתערב בעניינים פוליטיים והיא מתאהבת בתולע אפור.
בסדרה היא נחטפת בידי יורון גרייג'וי וראשה נערף בהוראת סרסיי, כדי לערער את דאינריז.
תולע אפורGrey Wormג'ייקוב אנדרסון תולע אפור הוא כינוי לעג שניתן למפקד צבא הבלתי-טמאים, במקור של קרזניס מו נקלוז ובהמשך של דאינריז, אשר מינתה אותו להיות שר צבאה.
הוא גדל כעבד-לוחם סורס על מנת שיהיה צייתן וחסר רגש.
הוא נמכר לכל המרבה במחיר עד שדאינריז משחררת אותו ואת צבא הבלתי-טמאים שנשבעים לה אמונים.
תולע אפור נאמן לדאינריז ללא היסוס וללא פקפוק וכן מאוהב במיסאנדיי.
קראזניז מו נקלוזKraznys mo Naklozדן הילדברנד קראזניז מו נקלוז הוא סוחר עבדים מאסטפור, אחד מארגון "המאסטרים הטובים" - ארגון של סוחרי עבדים המאמן את צבאו בשיטתיות כדי שיעשו לוחמים חסרי רחמים.
הוא נראה לצד ידידו, גרייצ'ן מו אולהור נפגש עם דאינריז המעוניינת לקנות את צבאו ואת הדוברת מיסאנדיי.
מאחר שאין לה מספיק כסף היא מסכימה לתת את הדרקון הגדול שלה כתגמול, אף שז'ורה ובאריסטאן מתנגדים לכך.
ואולם כשהיא קונה את הצבא מתברר שהיא מצווה לשחוט את כל האדונים בעיר והדרקון שניתן לה שורף את "בעליו" החדש למוות.
רזדאל מו ארזRazdal mo Erazג'ורג' ג'ורג'יו רזדאל מו ארז הוא אחד משלושת ה"מאסטרים החכמים" וראש בית ארז מיונקאי.
הוא סוחר עשיר המממן תחרויות עבדים ומסחר בהם ובעל מורשת מכובדת ביונקאי.
הוא נשלח בידי חבריו לתת זהב לדאינריז בתמורה לכך שלא תתקוף עם צבאה את עירם ואת מורשתם אך היא לא מתירה את העבדות.
הוא חושב להשיב את הזהב שהביא לה אך דרקונה מאיים עליו והוא בורח.
רזדאל גם מממן את בני ההרפיות שניסו להרוג את דאינריז ואנשיה.
בעצתו של טיריון מאורגן מפגש שלו ושאר המאסטרים על האטה של המסחר ומסורת המאבקים בצורה הדרגתית.
ואולם צבא גדול תוקף את מירין וטיריון ודאינריז נפגשים עם שלושת המאסטרים.
שם תולע אפור הורג את דזדאל ואת ידידו בעוד ספינותיהם נשרפות בידי דרקוני דאינריז.
יזאן זו קאגאזYezzan zo Qaggazאנזו צ'ילנטי יזאן הוא סוחר עבדים עשיר המשמש כאחד משלושת "המאסטרים החכמים" של יונקאי.
הוא מממן את סחר העבדים וההיאבקויות ההדדיות שלהם, מה שנעצר לאחר הגעתה של דאינריז ליונקאי.
יזאן גם קונה את ז'ורה וטיריון מהסוחר מאלקו ואלה מופיעים לצד דאינריז.
בהמשך הוא נראה עם חבריו בניסיון לשביתת נשק שהציע טיריון, אך דאינריז רואה בו צורך לשביתת הנשק שלהם.
טיריון שולח את תולע אפור להרוג אחד מהם ושני חבריו אומרים שיזאן בעל מוצא נחות וצריך למות במקומם.
להפתעתם תולע אפור הורג אותם ומשאיר אותו בחיים, כדי שיספר מה קרה כשהגיעו למירין.
בליצ'ו פאנימיוןBelicho Paenymionאדי ג'קסון בליציו פאנימיון הוא אציל המשמש כאחד משלושת "המאסטרים החכמים" של יונקאי וכמו חבריו מממן את מתקפות בני ההרפיה במירין.
עקב הצעה של טיריון לשביתת נשק הוא עולה עם חבריו לדיון עם דאינריז אך היא מבקשת שייכנעו לה בעודה עולה על דרקונה ושורפת את ספינותיהם.
תולע אפור הורג אותו לאחר שהוא ורזדאל מציעים שיהרוג את יזאן במקום.
מיכיל האוסמן דא'אריו נאהאריס הוא לוחם קשוח ומיומן המתחיל עם ארגון "הבנים השניים" לצד שני עמיתים אך כשדאינריז מגיעה ליונקאי וחבריו מצויים שיהרוג אותה, הוא מחליט להרוג אותם ולהביא את ראשיהם כדי להוכיח שהוא נאמן לה.
הוא מצטרף לצבאה ואף מתחיל לצאת איתה ולבסוף שוכב איתה.
כאשר היא נחטפת הוא יוצא עם ז'ורה מורמונט להציל אותה ואז נלחם על מירין למענה.
לאחר מכן היא פוקדת עליו להישאר במירין לשמור על השלום.
מירוMeroמארק קילין מירו המכונה "ממזר הטיטאן" הוא לוחם ברוטלי בן ארגון "הבנים השניים" לצד שני עמיתיו, דא'אריו ופאנדהל נה גיזה.
הוא מדבר על דאינריז בוולגריות ודוחה לחלוטין את תוכניותיה להשבתת העבדות במירין.
כשהוא יוצא דאינריז אומרת לבאריסטאן שאם יפרוץ קרב שיהרוג אותו ראשון והוא אומר שיעשה זאת בשמחה.
עם זאת בעודה מתרחצת בחדרה היא מגלה את דא'אריו נהאריס שהתגנב לחדרה, מעניק לה את ראשי שני חבריו ומבקש להצטרף לצבאה.
פאנדהל נה גיזהPrendahl na Gheznרמון טיקרם פאנדהל נה גיזה הוא חבר בארגון "הבנים השניים" לצד שני עמיתיו, דא'אירו נאהאריס ומירו.
הוא שקט יותר מחביריו אך עדיין דוגל בשיטת העבדות ובמלחמה עם דאינריז.
הוא נהרג לצד מירו בידי דא'אריו נהאריס.
שיראזה הושיארי (בפרסית: شیرازه هوشیاری; נולדה ב-15 בינואר 1955) היא פסלת ואמנית מיצב איראנית.
הושיארי נולדה וגדלה בשיראז, איראן.
היא עזבה ללונדון ב-1973, ולמדה בבית הספר לאמנות צ'לסי, בלונדון (1976–1979) ואז זכתה למענק כעמיתה בקולג' קארדיף לאמנות (1979–1980).
הושיארי עלתה למודעות הציבורית בשנות ה-1980. היא זוהתה עם פסלים צעירים אחרים בני דורה, כגון ריצ'רד דיקון ואניש קאפור, אך עבודתה נבדלה משלהם בשל ההשפעה הפרסית החזקה שבה.
היא חלקה עם קאפור גישה רוחנית, עם אידאולוגיה שנשענה על דוקטרינה סופית מיסטית, ועל ג'לאל א-דין רומי, המשורר המיסטיקן הפרסי מהמאה ה-13, בנוסף לתחומים כמו פיזיקה ואמנות הרנסאנס.
עבודתה כוללת ציור, פילם, עבודות מיצב, ופרויקטים אדריכליים.
תמה מרכזית בעבודותיה היא הנטייה של היקום להתפרק, והרצון האנושי לייצבו.
ב-1994 הייתה הושיארי מועמדת לפרס טרנר.
ב-2008, הותקנה עבודה שלה ושל פיפ הורן בחלון המזרחי של כנסיית St Martin-in-the-Fields בלונדון.
עבודותיה של הושיארי כלולות באוספים ציבוריים ופרטיים רבים, ביניהם במוזיאון לאמנות מודרנית בניו יורק, ובגלריית טייט בלונדון.
ב-2005, ארגון האמנות Creative Time הזמין מהושיארי והורן עבודה עבור סדרת Creative Time Art on the Plaza,, במסגרתו הוצג המגדל המונומנטלי Breath בניו יורק.
עבודתה נכללה גם בתערוכה של פרי דפטארי Without Boundary: Seventeen Ways of Looking, במוזיאון לאמנות מודרנית ב-2006, ובביאנלה של סידני, באוסטרליה, ב-2010.
ב-2005 (Veil), וב-2008 (Shroud), עבדה הושיארי עם האנימטור מארק הצ'ארד מ-Hotbox Studios כדי ליצור אנימציות עבור מיצבים בגלריית ליימן מופאן בניו יורק, וגלריית ליסון בלונדון.
"שיר תשרי" הוא שיר שכתבה רחל שפירא, הלחין דני עמיהוד וביצעה חוה אלברשטיין.
השיר נכלל באלבום "התבהרות" שהוציאה אלברשטיין ב-1978. האלבום לא זכה להצלחה מסחרית, אך חלק משיריו הושמעו רבות ברדיו במרוצת השנים.
לחן השיר שימש בתחילת שנות ה-70 של המאה ה-20 עבור השיר "מי יתפוס כוכב נופל" של שלישיית "לא אכפת להם", שאת מילותיו כתב המשורר והפזמונאי יורם טהרלב.
השיר לא זכה להצלחה מיוחדת.
על פי דני עמיהוד, אלברשטיין ששמעה את השיר ביקשה להקליט אותו אך לא התחברה למילותיו.
מבלי לבקש את אישורו של מלחין השיר עמיהוד, היא ביקשה מרחל שפירא לכתוב לה מילים אחרות ללחנו.
השיר עוסק באווירה הכללית המתחוללת בחודש תשרי, בתקופה הקודמת לחגי תשרי.
בהמשך אומרת הדוברת כי "מישהו חושב עליך ורושם את מעשיך" אך לא מפרטת על מי מדובר, והאם מדובר על קריאת אזהרה לקראת "יום הדין".
רחל שפירא סיפרה כי השיר נכתב בתקופת הסתיו.
עוד היא סיפרה שבתחילת דרכה כתבה על הסתיו כפי שהיו משוררים כותבים על הסתיו המוכר להם מארצות מוצאם כתקופה אפלולית, אך בהמשך החלה לכתוב עליו מכיוון אופטימי יותר.
רחל שפירא (שירים), נתן טל (איורים), כמו צמח בר, עמ' 30, הקיבוץ המאוחד, 1985.
שיראל ברגר (נולדה ב-1990) היא שפית ישראלית, בעלת מסעדת OPA וזוכת פרס שפית השנה של מגזין טיים אאוט לשנת 2019, ופרס The One to Watch של MENA's 50 Best Restaurants לשנת 2023.
ברגר נולדה בירושלים למשפחה יהודית משיחית.
הוריה עלו לישראל מארצות הברית לפני ששיראל ושרונה, אחותה התאומה, נולדו.
האם מליסה עבדה בימק"א והאב רוג'ר היה כתב של ה-BBC.
לשיראל אחות נוספת בשם אליה.
למרות שהמשפחה ניהלה אורח חיים דתי שיראל למדה בבית ספר חילוני בבית הכרם.
לאחר סיום לימודי התיכון עשתה את שירותה הצבאי בחיל החימוש.
כבר בילדותה נחשפה לעולם הקולינריה כשהייתה מבלה את חופשות הקיץ בקליפורניה אצל סבתה וסבה, שהיה הבעלים של מסעדת המבורגרים.
לאחר שהשתחררה מהצבא רצתה לעבור לארצות הברית וללמוד בישול אולם סבה המליץ לה קודם לצבור ניסיון בעבודה במסעדות.
היא עבדה 9 חודשים במסעדת צ'אקרה בירושלים והתקבלה לבית הספר לקולינריה CIA בניו יורק אחרי שלושה ניסיונות כושלים לצלוח את בחינות הכניסה.
במסגרת הלימודים התקבלה כמתלמדת למסעדת ABC Kitchen של השף ז'אן ז'ורז' וונגריכטן, משם עברה ל־Ristorante Morini של השף מייקל ווייט ועבדה שם שנה לפני ששבה לישראל והצטרפה למסעדת עלמה בתל אביב.
באותה תקופה החליטה להפוך לטבעונית והקימה את הקייטרינג הטבעוני The Art of Vegetables.
בעקבות ההצלחה של שירות הקייטרינג הכירה את העיתונאית והבלוגרית הטבעונית אורי שביט ובשנת 2015 השיקו השתיים את מסעדת הפופ אפ הטבעונית "מיס קפלן" בשרונה מרקט בתל אביב.
הפופ אפ היה אמור לפעול במשך 3 חודשים בלבד, אולם לאור ההצלחה שזכה לה החליטו השתיים להאריך את פעילותו, וסגרו אותו רק לאחר פיגוע הירי במתחם שרונה ב-2016.
ארבעה חודשים לאחר שנסגר "מיס קפלן" החלה ברגר לבשל מדי יום ראשון בבר "פרנץ' 57", ובשנת 2018 השיקה את מסעדת השף שלה OPA ("סבא" בגרמנית, כמחווה לסבה ולעצות שקיבלה ממנו).
שותפיה של ברגר במסעדה הם יעל גל (מבעלי הבר הגאה "שפגאט"), אחותה התאומה שרונה, אודי רקנאטי (יו"ר קבוצת רקנאטי שאשתו סטייסי טבעונית) ושני סטארטאפיסטים טבעונים.
ברגר אינה מגישה במסעדה מוצרים מהחי או תחליפי בשר, אולם בכל זאת מעדיפה שלא למתג אותה כ"טבעונית" אלא כ-Plant Based.
את האוכל היא מגישה בכלי פורצלן מיוחדים אותם מעצבת ומייצרת האומנית הקרמיקאית איריס נשר, במיוחד עבור המסעדה.
בשנת 2016 התמודדה בתחרות השף הצעיר של סן פלגרינו באיטליה
בגיל 27 נבחרה ברגר לרשימת Under 30 לשנת 2018 של מגזין פורבס ישראל
בשנת 2018 נבחרה לרשימת "המבטיחים" של מגזין טיים אאוט ישראל
בשנת 2019 זכתה בתואר שפית השנה של טיים אאוט ישראל והייתה האישה הראשונה לזכות בתואר
בשנת 2019 השתתפה בפרויקט casa S.
Pellegrino במסגרתו אירחו שפים סועדים בביתם לארוחה יוקרתית
בשנת 2023 זכתה ברגר בפרס One To Watch בדירוג ה-Middle East & North Africa's 50 Best Restaurants של חברת ויליאם ריד, המוכר יותר כרשימת המסעדות הנבחרות של סן פלגרינו, נותנת החסות של הפרס.
בין דצמבר 2019 לאפריל 2020 ניהלה ברגר זוגיות מתוקשרת עם השחקנית אורנה בנאי.
באפריל 2023 פרסמה שהיא בזוגיות עם השחקנית ג'וי ריגר.
ברגר מזדהה כאל-הורית וסיפרה בראיונות כי היא מתייחסת לבחירתה כבחירה אקולוגית, ומחשיבה את המסעדה שלה והטבחים שלה לילדיה.
שירה (בטורקית: Şıra; באזרית: Nabız Şırası) הוא משקה טורקי שאינו אלכוהולי, הנחשב לנפוץ במדינות המזרח התיכון ומרכז אסיה.
טעמו של המשקה מתוק וחריף והוא מופק מתסיסה של ענבים וסוכר, אך קיימות גרסאות המבוססות על פירות אחרים.
נהוג לשתות את המשקה בכוס קטנה כשהוא קר ולהגישו בחתונות, פסטיבלים ומפגשים חברתיים.
מלבד הגרסה הטורקית, ישנן גרסאות שונות הנפוצות בעיקר באזרבייג'ן, גאורגיה, ארמניה, בולגריה, קזחסטן וקירגיזסטן.
שיראזית יהודית היא דיאלקט של השפה הפרסית-יהודית.
היא מדוברת בעיקר על ידי יהודים פרסים המתגוררים בשיראז ובאזורים הסובבים אותה במחוז פארס באיראן.
שיראזית יהודית שימשה את הקהילה היהודית בשיראז ושימרה חלק מהדיאלקט השיראזי שהיה רווח בעיר.
הדיאלקט השיראזי משתייך לקבוצת השפות האיראניות הדרום-מערביות.
אחד ההבדלים הבולטים בין שיראזית יהודית לדיאלקטים אחרים של פרסית הוא השימוש במערכת הפועל: בזמן עבר, סיומות הפועל המצביעות על הגוף באות לפני הפועל.
רשימת המילים הבאה מציינת מספר הבדלים בין שיראזית יהודית לאספהאנית יהודית.
עברית איספהאנית שיראזית יהודית גָדוֹל bele gonde כֶּלֶב kuδe keleb חתול meli gorbe חוּלצָה perhan piran לזרוק xuθ ba
"שיר של יום חולין – אוסף הבלדות" הוא אלבום האוסף ה-12 של הזמרת הישראלית אילנית.
הוא קרוי על שם השיר "שיר של יום חולין", שהפך ללהיט עצום במדינת ישראל.
שיר תירוש (נולדה ב-2 ביוני 1999) היא שחקנית כדורסל המשחקת בעמדת הקלעית במכבי עירוני רמת גן בליגת העל.
תירוש החלה את דרכה בכדורסל במכבי רעננה שם זכתה במספר תארים בגילאי הנוער וגם שיחקה בקבוצה הבוגרת.
תירוש זכתה פעם אחת בגביע המדינה, שלוש פעמים פעמים באליפות הליגה הלאומית ושלוש פעמים בגביע האיגוד.
תירוש גם משתתפת בתחרויות כדורסל 3*3.
תירוש החלה את דרכה בכדורסל במחלקת הנוער של מכבי רעננה.
בעונת 2013/14 ובעונת 2014/15 זכתה תירוש עם רעננה באליפות המדינה לנערות ב', כאשר בעונת 2014/15 זכתה גם בגביע המדינה.
בעונות 2015/16 ו-2016/17 עם קבוצת נערות א' של רעננה זכתה תירוש בדאבל (אליפות הליגה וגביע המדינה).
במקביל שיחקה תירוש בקבוצת הכדורסל של תיכון אוסטרובסקי ברעננה.
בעונות 2015/16 ו-2016/17 זכתה תירוש באליפות ליגת העל לתיכונים.
תירוש התבלטה בכשרונה בגילאי הנוער.
היא נבחרה על-ידי אתר ספסל לשחקנית העונה בעונת 2015/16 ולחמישיית העונה ולשחקנית ההגנה של העונה בעונת 2016/17. תירוש גם הייתה הקלעית המובילה של רעננה בשני משחקי גמר הגביע של נערות א' בהם השתתפה וגם הייתה הקלעית המובילה של תיכון אוסטרובסקי בשני משחקי הגמר של ליגת התיכונים בהם השתתפה.
תירוש השתתפה עם נבחרת הקדטיות באליפות אירופה דרג ב' שנערכה ב-2014 באסטוניה, שם סיימה הנבחרת במקום ה-12 ובאליפות אירופה דרג ב' שנערכה ב-2015 במקדוניה, שם סיימה הנבחרת במקום התשיעי.
ב-2016 השתתפה תירוש עם נבחרת הנערות באליפות אירופה שנערכה בהונגריה.
הנבחרת נשרה לדרג ב' בתום הטורניר.
ב-2017 שיחקה עם נבחרת הנערות באליפות אירופה דרג ב' שנערכה באירלנד, שם סיימה הנבחרת במקום השביעי.
בעונת 2016/17 צורפה תירוש לקבוצת הבוגרות של רעננה ושיחקה לראשונה בליגת העל.
תירוש התגייסה לצה"ל ושירותה הצבאי, כפקחית טיסה בבסיס נבטים, לא איפשר להמשיך לשחק בליגת העל.
בעונת 2018/19 שיחקה תירוש בקבוצת עירוני רעננה הס, קבוצת בת של רעננה, בליגה הארצית.
תירוש זכתה עם הקבוצה בגביע האיגוד (הייתה זו הפעם הראשונה בה קבוצה מהליגה הארצית זוכה בו) רעננה הס עלתה לליגה הלאומית, אך תירוש בחרה להמשיך לשחק בארצית ובעונת 2019/20 שיחקה באליצור נתניה.
נתניה עלתה לליגה הלאומית בתום העונה.
בעונת 2020/21 שיחקה תירוש באליצור תל אביב בליגה הלאומית.
היא זכתה עם הקבוצה באליפות הליגה הלאומית ונבחרה על-ידי אתר ספסל לחמישיית העונה במחוז הדרומי.
בעונת 2021/22 שיחקה תירוש בהפועל כפר סבא וזכתה עמה באליפות הליגה הלאומית ובגביע האיגוד.
תירוש נבחרה על-ידי אתר ספסל לשחקנית העונה בליגה הלאומית.
בעונת 2022/23 שיחקה תירוש בהפועל לב ירושלים ושוב זכתה באליפות הליגה הלאומית ובגביע האיגוד.
תירוש נבחרה לשחקנית העונה בסקר מאמנים שבוצע על-ידי איגוד הכדורסל.
בעונת 2023/24 חזרה תירוש לליגת העל עם הפועל לב ירושלים ובמרץ 2024 זכתה עם הקבוצה בגביע המדינה לאחר ניצחון במשחק הגמר על אליצור רמלה.
תירוש נבחרה לשחקנית המצטיינת של משחק הגמר.
לב ירושלים הגיע גם לגמר הפלייאוף, שם הפסידה לרמלה.
במאי 2024 הוארך החוזה של תירוש בקבוצה לעונה נוספת.
בעונת 2025/26 חתמה תירוש במכבי עירוני רמת גן.
תירוש החלה להשתתף בתחרויות כדורסל 3*3 עוד בגילאי נוער.
בין השאר השתתפה תירוש באליפות אירופה לנערות ב-2016 שנערכה בהונגריה, שם סיימה הנבחרת במקום התשיעי.
שירדן (בטורקית: Şırdan) הוא מאכל טורקי מסורתי הנחשב לנפוץ בעיר אדנה אך גם במדינות במדינות הקווקז ומרכז אסיה.
המאכל עשוי מהקיבה התחתונה (Abomasum) של הכבש המכונה שירדן בטורקית.
תהליך הכנת המאכל כולל ניקוי יסודי של הקיבה שאותה ממלאים בתערובת של אורז, בשר טחון, תבלינים, ולעיתים גם ירקות קצוצים ולאחר מכן מבשלים.
נהוג לצרוך את המאכל כארוחת צהריים או בשעות הלילה ולהגישו בליווי יוגורט, לחם שטוח, מלח, כמון ופלפל צ'ילי.
שירדן נחשב למאכל המקומי של אדנה ונרשם כפטנט באמצעות משרד סימני המסחר הטורקי.
"שיר תקווה" הוא שיר שהוקלט על ידי הזמרת הישראלית מירי מסיקה, מתוך אלבום הבכורה שלה הנושא את שמה.
הוא יצא לאור ב-2 באפריל 2005 דרך חברות התקליטים הד ארצי ועננה.
"שיר תקווה" נכתב על ידי מיכאל וקנין, והולחן על ידי שמעון בוסקילה.
על הפקתו המוזיקלית היו אורי זך ושמוליק נויפלד אחראיים.
השיר מדבר על התחלות חדשות, תקווה והתמודדות עם אתגרים.
הוא מעודד את השומע לא לוותר, ומזכיר שהתשובות לשאלות ולפחדים מצויות בתוכו.
"שיר תקווה" מעורר מחשבה על האפשרות לשנות את הגישה לחיים, ומחזק את התחושה שכל יום הוא הזדמנות להתחלה חדשה, גם אם הניצחון אינו מגיע מיידית.
בפזמון מודגש שהתקווה נשארת איתנו גם בזמנים קשים של בדידות וכאב.